Document ID: 31998R1400

KOMMISSIONENS FORORDNING (EF) Nr. 1400/98 af 30. juni 1998 om ændring af forordning (EØF) nr. 2235/92 om gennemførelsesbestemmelser for støtten til konsum af friske mejeriprodukter fra De Kanariske Øer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (1), senest ændret ved forordning (EF) nr. 2348/96 (2), særlig artikel 11, og
ud fra følgende betragtninger:
Ifølge artikel 1 i Kommissionens forordning (EØF) nr. 2235/92 (3), senest ændret ved forordning (EF) nr. 1802/95 (4), ydes der støtte til konsum af friske mejeriprodukter af komælk produceret på De Kanariske Øer for en mængde svarende til forbrugsbehovet på De Kanariske Øer; på grund af ændrede forbrugsvaner hos befolkningen på De Kanariske Øer, hvor forbrugerne nu i højere grad køber mindre fedtholdige produkter, og efter anmodning fra de spanske myndigheder bør listen over friske mejeriprodukter i bilaget til forordning (EØF) nr. 2235/92 ændres;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Bilaget til forordning (EØF) nr. 2235/92 affattes som angivet i bilaget til nærværende forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. juli 1998.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. juni 1998.

Labels: 3
17
19
18